b'\n_START_ARTICLE_\nStvaranje znanja\n_START_SECTION_\nU\xc4\x8denje i stvaranje znanja\n_START_PARAGRAPH_\nPod pojmom \xe2\x80\x9estvaranjem znanja\xe2\x80\x9c \xc4\x8desto se javlja definicija da je stvaranje znanja zapravo u\xc4\x8denje. Iako je u\xc4\x8denje jedan od procesa koji se neizostavno javljaju kod stvaranja znanja termin je neispravan. Do pogre\xc5\xa1ke je do\xc5\xa1lo zbog \xc4\x8destog kori\xc5\xa1tenja termina \xe2\x80\x9eKnowledge Building\xe2\x80\x9c u poslovnom svijetu._NEWLINE_Definirajmo osnovne razlike izme\xc4\x91u u\xc4\x8denja i stvaranja znanja:\n_START_SECTION_\nU\xc4\x8denje\n_START_PARAGRAPH_\nU\xc4\x8denje je slo\xc5\xbeeni psihi\xc4\x8dki proces promjene pona\xc5\xa1anja na osnovi usvojenog znanja i iskustva. Obuhva\xc4\x87a usvajanje navika, informacija, znanja, vje\xc5\xa1tina i sposobnosti. To je proces uskladi\xc5\xa1tavanja podataka u skladi\xc5\xa1tu pam\xc4\x87enja.\n_START_SECTION_\nStvaranje znanja\n_START_PARAGRAPH_\nZa razliku od u\xc4\x8denja, stvaranje znanja rezultira u stvaranju ili promjeni \xc5\xa1ireg, javnog znanja \xe2\x80\x93 znanja koje po\xc4\x8diva svugdje oko nas,a na kojem mogu raditi drugi ljudi te ga ujedno koristiti. Znanje koje po\xc4\x8diva svugdje oko nas su sve one vje\xc5\xa1tine ili resursi primjenjivi na trenutni projekt, a treba ga samo prepoznati i iskoristiti.\n_START_SECTION_\nStvaraoci znanja\n_START_PARAGRAPH_\nDo sada smo mogli zaklju\xc4\x8diti da je stvaranje znanja kolektivan rad. Tko su onda potencijalni sudionici kolektiva koji rade na jednom projektu?_NEWLINE_S obzirom da je stvaranje znanja vrlo otvoren sustav rada dosta je sporno kako zapravo procjeniti tko je sposoban za rad na nekom odre\xc4\x91enom projektu. Upravo ta otvorenost govori nam da bi apsolutno svatko mogao sudjelovati._NEWLINE_Trebamo li se voditi zdravim razumom i pretpostaviti da osobe koje sudjeluju u nekom projektu trebaju biti isklju\xc4\x8divo stru\xc4\x8dnjaci?_NEWLINE_U slu\xc4\x8daju stvaranja znanja trebali bi stvaraoce gledati sa jednog posve drugogo gledi\xc5\xa1ta. Osoba koja mo\xc5\xbeda nema klju\xc4\x8dne vje\xc5\xa1tine potrebne za projekt mo\xc5\xbee svojim iskustvom, pozadinskim znanjem ili talentom pridonjeti ostvarenju cilja na na\xc4\x8dine koji nam mo\xc5\xbeda u prvom trenutku nisu vidljivi._NEWLINE_Vo\xc4\x91eni istim razmi\xc5\xa1ljanjem iz sustava vrednovanja trebali bi izbaciti dobnu granicu. Iako je zrelost vrlo bitna stavka, genijalnost i inventivnost nije karakteristika samo odrasle populacije._NEWLINE_U ovom sustavu ne postoji strogo definiran na\xc4\x8din procjene tko je sposoban za sudjelovanje u stvaranju._NEWLINE_Kako bi ipak ustanovili neke smjernice koje \xc4\x87e nam odrediti putanju razvoja te pomo\xc4\x87i u odluci koliko je tko sposoban za sudjelovanje u nekom projektu, postavimo nekoliko pristupa stvaranju znanja._NEWLINE_Ti bi nam pristupi trebali donekle trebali omogu\xc4\x87iti kvalitetno stvaranje znanja.\n_START_SECTION_\nPrvi pristup - klju\xc4\x8dna znanja \xe2\x80\x93 utvr\xc4\x91ivanje ve\xc4\x87 usvojenih znanja\n_START_PARAGRAPH_\nNakon zavr\xc5\xa1ene \xc5\xa1kole rijetke su osobe koje vladaju ste\xc4\x8denim znanjem, a jo\xc5\xa1 rje\xc4\x91i oni koji ga znaju pravilno upotrijebiti. Bitno je utvrditi postoje\xc4\x87e temelje, kako bi osoba bila spremna za sve potencijalne izazove koji ga \xc4\x8dekaju._NEWLINE_Primarno bi se trebali voditi iskustvom i opsegom teoretskog znanja, a potom talentom i mudro\xc5\xa1\xc4\x87u stvaraoca. Ne treba isklju\xc4\x8diti mogu\xc4\x87nost da bi talent (ili genijalnost) mogao preuzeti primarnu fukciju te nadopuniti ili nadomjestiti nedovoljan opseg klju\xc4\x8dnog znanja.\n_START_SECTION_\nDrugi pristup - pozadinske vje\xc5\xa1tine \xe2\x80\x93 iskustvene vje\xc5\xa1tine\n_START_PARAGRAPH_\nPozadinske vje\xc5\xa1tine mo\xc5\xbeemo definirati kao pomo\xc4\x87ne vje\xc5\xa1tine ili kao one koje se stje\xc4\x8du sa iskustvom. Kriti\xc4\x8dko razmi\xc5\xa1ljanje, znanstvene metode ili pak suradnja su neke od pozadinskih vje\xc5\xa1tina koje bi trebalo usvojiti._NEWLINE_Pozadinske vje\xc5\xa1tine su u po\xc4\x8detku vrlo rijetke. One dolaze tek na ve\xc4\x87im nivoima znanja no bitan su segment za bilo koju vrstu projekata.\n_START_SECTION_\nTre\xc4\x87i pristup - Zajednice za u\xc4\x8denje \xe2\x80\x93 vo\xc4\x91eno otkrivanje ili u\xc4\x8denje projektima\n_START_PARAGRAPH_\nSposobnost stvaraoca da sura\xc4\x91uje sa drugima u uvjetima fizi\xc4\x8dke prisutnosti ili pute nekog drugog oblika komunikacije Timski rad ovdje je neizbje\xc5\xbean i predstavlja sam temelj stvaranja znanja. Skupina ljudi ima puno ve\xc4\x87e mogu\xc4\x87nosti - resursi, vje\xc5\xa1tine, iskustva \xe2\x80\x93 od pojedinog stvaratelja._NEWLINE_Ovaj je pristup danas vi\xc5\xa1e nego bitan zbog informatizacije koja je komunikaciju dovela do nevjerojatnih razina. Jedini problem koji ona predstavlja nalazi se u praznom konstruktivizmu. Stvaratelji mogu biti poneseni idejama koje mogu za\xc4\x87i u probleme zbog manje bitnih konstruktivnih zahvata.\n_START_SECTION_\nZaklju\xc4\x8dak\n_START_PARAGRAPH_\nU dana\xc5\xa1nje informacijsko doba ljudsko je znanje sve specijaliziranije. Rad na velikim projektima mo\xc5\xbee biti uvelike problemati\xc4\x8dan ukoliko u njega nije uklju\xc4\x8dena velika skupina ljudi sa raznovrsnim vje\xc5\xa1tinama._NEWLINE_Dana\xc5\xa1nje tehnologije omogu\xc4\x87uju nam sudjelovanje u takvim radnjama bez fizi\xc4\x8dke prisutnosti, a neki od alata koji su nam dostupni vi\xc5\xa1e su nego dovoljni za uspje\xc5\xa1nu komunikaciju. Fizi\xc4\x8dki resursi koji su gotovo uvijek problem, mogu tim putem biti optimalno iskori\xc5\xa1teni, a sama kvaliteta njihova kori\xc5\xa1tenja ovisna o samom stvaraocu tj. njegovoj individualnoj kvaliteti.'